钦定古今图书集成/明伦汇编/家范典/第007卷 > 性理会通 > 《祖考颂》陆云
## 钦定古今图书集成/明伦汇编/家范典/第007卷 > 性理会通 > 《祖考颂》陆云

云之世族，承黄虞之苗绪，裔灵根之遗芳，用能枝播千条，颖振万叶，繁衍固于三代，飨祀存乎百世。岂非“皇庆之积祐，神明之殷祥” 者哉！在周之衰，有妫之后，将育于姜，而贞龟发鸣凤之兆，《周史》表观国之繇，故能光宇营丘，奄有东海，支庶蕃芜，而裔祚昌大矣。遭世多难，子孙荡析，逐于南土。烈祖丞。

相邵侯显考《大司马武侯》，明德叡哲，沉雄特秀，固上天所以继迹前期，惠成顾者也。是以有吴云兴，而邵侯龙见，遂风腾海堣，电断荆楚，运筹制胜，底定经略。文德光宣，武功四克，乃作台衡，以御于王政。天纲与先代比隆，义问与前修接响，固所谓“汪洋浩浩，不世出” 者哉！武侯以光远之度，袭重规之范，宣朗之明，照“层晖之景。” 故寅亮枢极，则万物淳曜，缉熙有邦，而宇内恪居。及至中叶，乱曰虎臣，绥援既集，而大难时弭，德济封域之内，威扬函夏之表，遂仍世作宰，焜燿祖业，车实袭轨，裘不改带，元勋昺于光国，洪烈著于隆家，考德计功，比之前代，未有茂于此者也。是以小子敢慕徽猷，钦述芳烈，虽不足以当朱“弦之一唱，发清庙之三叹，盖尔臣子之遗恩，罔极之所处也。” 乃作《颂》曰：

“悠悠圣绪，上帝是临。世笃其猷，于显徽音。神风往播，
福禄来寻。灵根既茂，万叶垂林。繁盛海嵎，颖宁汉阴，
既曰宁止，芳祐允淑，乃步斯淳，降神有陆，赫矣二公，
应期载育，明明卲侯，允哲允谋，叡心昭德，淑问宣猷，
如日之升，如川之至。炎精既颓，黄挥昺焕，光宅海邦，
大造江汉。王于出征，二公斯难，长驱致届，九有有判”，
咸黜凶丑，区域宁晏。天禄未终，大命有集。卜食东夏，
元龟既袭。聿来故宫，作蕃旧邑。公徒斯振，帝旅凯入。
于变时雍，神道经始。肃肃九命，永言徽止。公拜稽首，
对扬天子。猗欤盛欤，卲侯有作。我考纂戎，爰究爰度。
远除寻轨，崇基式廓。昭明有家，祖庙奕奕。中叶虎臣，
称乱西秦。灵斾电挥，伐鼓霆震。会朝克举，征不浃辰，
遐风远扫，万里无尘，有秩斯祜。念切在兹，衮衣之宜，
遂作上司，台光增朗，方险载夷。穆矣晖章，有吴之旗。
我祖我考，受言藏之。晔晔藻裳，再命同服。𬴂𬴂四牡，
二世方毂，分珪比瑞。天秩底禄公堂峻趾，华构重屋。
皆在二伊，于殷有声。在汉之兴，亦曰“韦平。”惟祖惟考，
履贞大亨。邈彼披阳，“追踪阿衡。骏惠两施，景润云行。
洋洋元化，功济其民。风驰海表，光被岳滨。”二后重规，
世有哲入。肃雍硕响，万载是振。